མེད།གཉིས་ཀའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།འཕགས་པའི་བདེན་པ་བཞི་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།འཕགས་པའི་བདེན་པའི་མིང་དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།རྟེན་ཅིང་འབྲེལ་པར་འབྱུང་བ་ཡན་ལག་བཅུ་གཉིས་པ་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།རྟེན་ཅིང་འབྲེལ་པར་འབྱུང་བའི་མིང་དེ་ཡང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།དྲན་པ་ཉེ་བར་གཞག་པ་བཞི་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།དྲན་པ་ཉེ་བར་གཞག་པའི་མིང་དེ་དག་ཀྱང་ནང་ན་ཡང་མེད།ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།ཡང་དག་པའི་སྤོང་བ་བཞི་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།ཡང་དག་པའི་སྤོང་བའི་མིང་དེ་དག་ཀྱང་ནང་ན་ཡང་མེད་ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།རྫུ་འཕྲུལ་གྱི་རྐང་པ་བཞི་ཞེས་བྱ་བ་གང་དག་ཡིན་པ་དེ་དག་ནི་འདི་ལྟ་སྟེ།ཆོས་སུ་བཏགས་པ་ཙམ་དུ་ཟད་དོ།།ཆོས་སུ་བཏགས་པ་དེ་ལ་ནི་སྐྱེ་བ་མེད་འགག་པ་མེད་དེ།མིང་གི་བརྡས་ཐ་སྙད་དུ་འདོགས་པ་ཁོ་ནར་ཟད་ལ།རྫུ་འཕྲུལ་གྱི་རྐང་པའི་མིང་དེ་དག་ཀྱང་ནང་ན་ཡང་མེད།ཕྱི་རོལ་ན་ཡང་མེད།གཉི་གའི་བར་ན་ཡང་མི་གནས་སོ།།ཤ་ར་དྭ་ཏིའི་བུ་འདི་ལྟ་སྟེ།